
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 95
                                                                din 28 mai 2020
     privind intabularea dreptului de proprietate privată a Municipiului Sighișoara

                        asupra unor imobile de natură teren și transmiterea unui drept de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.319/12.05.2020 şi la Consiliul Local Sighișoara cu nr. 12.119/21.05.2020, de referatul de aprobare, înregistrat cu nr. 11.322/12.05.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în exercitarea atribuțiilor conferite prin art. 129 alin. (2), lit. „c” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere cererea înregistrată la Municipiul Sighișoara cu nr. 10.133/24.04.2020, prin care numitul Borugă Marian Florin solicită concesionarea/închirierea terenului, situat în Sighișoara, str. Viilor, nr. 3, motivat de faptul că este proprietarul construcțiilor edificate pe acesta;

Având în vedere faptul că terenul solicitat de numitul Borugă Florin Marian, în suprafață de 567 mp., face obiectul contractului de concesiune nr. 164/3334/30.04.1998, astfel cum a fost modificat și completat prin actul adițional nr. 1/27.02.2003, încheiat între Consiliul Local al Municipiului Sighișoara, în calitate de concedent și S.C. Armarc S.R.L., în calitate de concesionar și a fost destinat construirii unui spațiu de producție prin adăugare la construcția existentă;

Având în vedere contractul de vânzare, având încheierea de autentificare nr. 650/14.07.2016, încheiat între S.C. Armarc S.R.L., în calitate de vânzătoare, reprezentată de lichidatorul judiciar Societatea General Mir Consult SPRL și Borugă Marian Florin, în calitate de cumpărător, prin care dreptul de proprietate asupra construcțiilor atelier mecanic și pavilion administrativ, situate în Municipiul Sighișoara, județul Mureș, înscrise în Cartea Funciară nr. 9870 a loc. Sighișoara, A+2, cu nr. cadastral/topografic 3594/1/2/1, nr. cad. 392/1 astfel: C.1. – Atelier mecanic cu sc = 220,60 mp. și C.2. – Pavilion administrativ cu sc = 158,51 mp., construcții edificate pe terenul în suprafață de 567 mp. înscris în aceeași C.F., care face obiectul contractului de concesiune nr. 164/3334/30.04.1998, este dobândit de cumpărător;

Având în vedere Sentința nr. 218/05.04.2017 pronunțată de Tribunalul Specializat Mureș – Falimente, în dosarul nr. 303/1371/2012, prin care s-a dispus închiderea procedurii falimentului societății debitoare Armarc S.R.L. și radierea acesteia din Registrul Comerțului;

Având în vedere extrasul C.F. nr. 9870, conform căruia terenul înscris sub nr. top. 3594/1/2/1 și nr. cad. 392/1, în suprafață de 567 mp.,  precum și terenul înscris sub nr. top. 3594/1/2/2 și nr. cad. 392/2, în suprafață de 274 mp., sunt proprietate a Statului Român;

Având în vedere faptul că cele două terenuri sunt cuprinse în inventarul Municipiului Sighișoara în domeniul privat, având nr. de inventar 51.010, respectiv 5.072;

Având în vedere că, pentru clarificarea regimului juridic al acestor imobile de natură teren, se impune adoptarea unei hotărâri a Consiliului Local cu privire la rectificarea înscrierii în Cartea Funciară;

Având în vedere că, prin Decizia Înaltei Curți de Casație și Justiție nr. 22/26.09.2016 s-a stabilit că dispozițiile art. 26 din Legea fondului funciar nr. 18/1991, republicată, cu modificările și completările ulterioare, au fost abrogate prin intrarea în vigoare a art. 1138 din Legea nr. 287/2009 privind Codul civil, republicată, cu modificările și completările ulterioare, în ceea ce privește regimul juridic al terenurilor din intravilanul localităților;

Având în vedere prevederile deciziei mai sus amintită și în conformitate cu prevederile art. 36 alin. (1) din Legea fondului funciar nr. 18/1991, republicată, cu modificările și completările ulterioare, coroborate cu cele ale art. 1138 din Legea nr. 287/2009 privind Codul civil, republicată, cu modificările și completările ulterioare, terenurile aflate în proprietatea statului, situate în intravilanul localităților și care sunt în administrarea primăriilor, revin comunei, orașului sau, după caz, municipiului în a cărui rază administrativ-teritorială se află și intră în domeniul lor;

Având în vedere faptul că, Prefectul Județului Mureș a formulat acțiune în contencios administrativ în contradictoriu cu Consiliul Local al Municipiului Sighișoara, ce a făcut obiectul dosarului înregistrat la Tribunalul Mureș – Secția Contencios Administrativ și Fiscal cu nr. 44/102/2019, prin care a solicitat instanței să constate nelegalitatea art. 2 din Hotărârea Consiliului Local Sighișoara nr. 142/28.06.2018 privind intabularea dreptului de proprietate privată și publică a Municipiului Sighișoara asupra unor imobile – terenuri, și pe cale de consecință, anularea în parte a actului administrativ;

Ținând cont de soluțiile pronunțate în dosarul cu nr. 44/102/2019, având ca părți, Prefectul Județului Mureș, în calitate de reclamant și Consiliul Local al Municipiului Sighișoara, în calitate de pârât, cu precădere de Decizia Curții de Apel Târgu Mureș nr. 887/16.10.2019, definitivă, prin care, instanța a admis recursul formulat de Consiliul Local al Municipiului Sighișoara împotriva Sentinței nr. 192/23.04.2019, pronunțată de Tribunalul Mureș – Secția Contencios Administrativ și Fiscal, în dosarul nr. 44/102/2019, a casat în tot sentința atacată și în rejudecarea cauzei pe fond, a respins ca neîntemeiată acțiunea în contencios administrativ formulată de Prefectul Județului Mureș; 

Având în vedere considerentele reținute de instanța de recurs în motivarea deciziei pronunțate cu nr. 887/16.10.2019, respectiv: ”Curtea reţine că referirea legiuitorului la „regimul juridic” prevăzut de norma la care se face trimitere (art. 25 respectiv art. 26 din Legea 18/1991) nu implică urmarea procedurii specifice situaţiei moștenirilor vacante ci strict modalitatea de reglementare a situaţiei juridice a bunului care, la momentul publicării Legii 18/1991 stabilea persoana juridică căreia îi revenea calitatea de proprietar, instituţia care avea dreptul de administrare dar şi modalitatea de valorificare a bunului”,……. ” Din această perspectivă, soluţia judecătorului fondului de admitere a acţiunii pe motiv că aceste terenuri ar fi putut trece în proprietatea publică, sau după caz, în proprietatea privată a UAT Sighișoara și în administrarea consiliului local, numai în baza certificatului de vacanță succesorală eliberat de notarul public, este dată cu aplicarea greşită a dispoziţiilor art. 36 alineat 1 din legea 18/1991, dispoziție legală care se completează cu art. 26 alineat 1 din legea 18/1991 doar în ceea ce priveşte regimul juridic al terenului nu şi în ceea ce priveşte modalitatea concretă respectiv procedura de intrare a bunului în proprietatea UAT. ….”În ceea ce privește faptul că pârâtul Consiliul Local al Municipiului Sighișoara, nu a făcut dovada că terenurile menționate în anexa 1 la HCL 142/2018 erau în administrarea Primăriei Municipiului Sighișoara, la data intrării în vigoare a Legii 18/1991, Curtea achiesează la susţinerile recurentei în sensul că noţiunea de „administrare ” la care face referire art. 36 alineat 1 din legea 18/1991 nu are conţinutul prevăzut de art. 12 din Legea 213/1998 (act normativ ulterior), în sensul unui drept real principal derivat din dreptul de proprietate publică, o asemenea interpretare fiind de natură să golească de conţinut dispoziţiile art. 36 din legea 18/1991 raportat la cadrul juridic existent la momentul intrării în vigoare a acestui act normativ. Intervenţia legiuitorului prin art. 36 alienat 1 din Legea 18/1991 trebuie raportată tocmai la situația juridică din momentul intrării în vigoare a legii, respectiv la necesitatea de a se realiza o distincție, inexistentă anterior, între proprietatea Statului Român şi cea a unităţilor administrativ-teritoriale. Interpretând din această perspectivă noţiunea de „administrare ”a terenurilor de către autoritatea recurentă, Curtea reţine că este vorba despre o administrare în fapt, a unui bun care nici prin destinaţia sa şi nici prin reglementare legislativă nu poate fi considerat ca aparţinând domeniului public al Statului Român. Terenurile în cauză se află la dispoziţia UAT şi puteau eventual face obiectul unor cereri de restituire. Cu privire la acest ultim aspect, Curtea subliniază că referirile intimatei la eventualitatea unor cereri de restituire a terenurilor în baza legilor speciale de reparaţie nu pot fi reţinute în cauză, având un caracter general şi incert. În măsura în care autoritatea-reclamantă ar fi indicat în concret existenta unor cereri/litigii care să vizeze terenurile în cauză s-ar fi putut discuta despre prevalenţa principiului restituirii în natură.”… ”Curtea reţine că, din cuprinsul cărților funciare depuse la dosar rezultă că terenurile, la data intrării în vigoare a Legii 18/1991, erau înscrise în proprietatea Statului Român iar administrarea în fapt a acestora de către UAT nu a fost contestată în concret şi este confirmată atât de destinația acestora cât şi de actele juridice încheiate de recurentă cu privire la aceste terenuri.”;
Având în vedere faptul că imobilul teren în suprafață de 567 mp., situat în Municipiul Sighișoara, str. Viilor, nr. 3, jud. Mureș, înscris în C.F. nr. 9870 Sighișoara, poziția A1, sub nr. top. 3594/1/2/1 și nr. cadastral 392/1, respectiv că imobilul teren, în suprafață de 274 mp., situat în Municipiul Sighișoara, str. Viilor, nr. 3, jud. Mureș, înscris în C.F. nr. 9870 Sighișoara, poziția A2, sub nr. top. 3594/1/2/2 și nr. cadastral 392/2, cuprinse în inventarul domeniului privat al Municipiului Sighișoara, fac obiectul actelor normative indicate mai sus;

Având în vedere faptul că în evidențele Municipiului Sighișoara, referitor la redevența aferentă contractului  de concesiune nr. 164/3334/30.04.1998, astfel cum a fost modificat și completat prin actul adițional nr. 1/27.02.2003, se constată existența debitelor restante la plată în valoare totală de 19.079,75 lei, din care suma de 9.438,66 lei este restantă începând cu data de 14.07.2016, data încheierii contractului de vânzare, între S.C. Armarc S.R.L., în calitate de vânzătoare, reprezentată de lichidatorul judiciar Societatea General Mir Consult SPRL și Borugă Marian Florin, în calitate de cumpărător;

Având în vedere prevederile art. 871 - 873 din Legea nr. 287/2009 privind Codul civil, republicată, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere necesitatea actualizării și completării clauzelor contractuale conform noilor reglementări legislative;

Având în vedere că, prin această concesiune se aduc venituri suplimentare la bugetul local;

Având în vedere că, în urma transmiterii dreptului de concesiune nu sunt afectate planurile de sistematizare şi că terenul nu face obiectul Legii nr. 10/2001 sau al Legii nr. 247/2005;

Ținând cont de faptul că sunt întrunite condițiile legale pentru înscrierea dreptului de proprietate privată a Municipiului Sighișoara asupra imobilului teren în suprafață de 567 mp., situat în Municipiul Sighișoara, str. Viilor, nr. 3, jud. Mureș, înscris în C.F. nr. 9870 Sighișoara, poziția A1, sub nr. top. 3594/1/2/1 și nr. cadastral 392/1, respectiv asupra imobilului teren, în suprafață de 274 mp., situat în Municipiul Sighișoara, str. Viilor, nr. 3, jud. Mureș, înscris în C.F. nr. 9870 Sighișoara, poziția A2, sub nr. top. 3594/1/2/2 și nr. cadastral 392/2, precum și pentru transmiterea dreptului de concesiune asupra imobilului – teren în suprafață de 567 mp., situat în Municipiul Sighișoara, str. Viilor, nr. 3, jud. Mureș, înscris în C.F. nr. 9870 Sighișoara, poziția A1, sub nr. top. 3594/1/2/1 și nr. cadastral 392/1 către noii proprietari, sens în care este necesară adoptarea unei hotărâri de consiliu;
Având în vedere Raportul de specialitate al Direcției Administrarea Patrimoniului, înregistrat cu nr. 11.321/12.05.2020, prin care se propune intabularea dreptului de proprietate privată a Municipiului Sighișoara asupra unor imobile de natură teren și transmiterea unui drept de concesiune;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. (1) Se certifică faptul că imobilul teren, în suprafață de 567 mp., situat în Municipiul Sighișoara, str. Viilor, nr. 3, jud. Mureș, înscris în C.F. nr. 9870 Sighișoara, poziția A1, sub nr. top. 3594/1/2/1 și nr. cadastral 392/1, este cuprins în inventarul domeniului privat al Municipiului Sighișoara.
(2) Se certifică faptul că imobilul teren, în suprafață de 274 mp., situat în Municipiul Sighișoara, str. Viilor, nr. 3, jud. Mureș, înscris în C.F. nr. 9870 Sighișoara, poziția A2, sub nr. top. 3594/1/2/2 și nr. cadastral 392/2, este cuprins în inventarul domeniului privat al Municipiului Sighișoara.
(3) Se aprobă înscrierea dreptului de proprietate privată a Municipiului Sighișoara asupra imobilelor de natură teren, prevăzute la alineatele precedente.
(4) Prezenta hotărâre se va depune la Biroul de Cadastru și Publicitate Imobiliară Sighișoara în vederea rectificării înscrierilor în cartea funciară cu privire la imobilele de natură teren identificate la art. 1 alin. (1) și alin. (2) din prezenta hotărâre.

Art. 2. (1) Se aprobă transmiterea către Borugă Marian Florin și soția, Borugă Paula Elena a dreptului de concesiune asupra terenului în suprafață de 567 mp., înscris în C.F. Sighișoara nr. 9870 sub nr. top. 3594/1/2/1 și nr. cad. 392/1, întrucât aceștia dețin dreptul de proprietate, în cote de 1/2 părți fiecare, asupra imobilului construcție edificat pe acest teren, conform contractului de vânzare, având încheierea de autentificare nr. 650/14.07.2016, încheiat între S.C. Armarc S.R.L., în calitate de vânzătoare, reprezentată de lichidatorul judiciar Societatea General Mir Consult SPRL și Borugă Marian Florin, în calitate de cumpărător. 

(2) Modelul - cadru al contractului de concesiune se regăsește în anexa nr. 1 la prezenta hotărâre.

(3) Valoarea redevenței precum și modalitatea de plată a acesteia rămân neschimbate. 

(4) În termen de 90 de zile de la semnarea contractului, concedentul are obligația depunerii cu titlu de garanție, a sumei de 691,17 lei, reprezentând echivalentul prețului redevenței pentru primul trimestru de contract, în caz de necesitate, din aceasta vor fi prelevate penalități și sume datorate concedentului de către concesionar.

(5) Termenul rămas al concesiunii este de 26 (douăzeci și șase) ani  și 11 (unsprezece) luni.  

Art. 3. Transmiterea dreptului de concesiune potrivit  art. 2 din prezenta hotărâre către Borugă Marian Florin și soția, Borugă Paula Elena, este condiționată de plata de către aceștia a redevenței restante începând cu data de 14.07.2016 (data încheierii contractului de vânzare având încheierea de autentificare nr. 650/14.07.2016, între S.C. Armarc S.R.L., în calitate de vânzătoare, reprezentată de lichidatorul judiciar Societatea General Mir Consult SPRL și Borugă Marian Florin, în calitate de cumpărător) și până la data aprobării transmiterii dreptului de concesiune, redevență restantă ce va fi achitată  înaintea semnării contractului de concesiune.
Art. 4. Date fiind prevederile art. 2 din prezenta hotărâre, închiderea procedurii falimentului societății debitoare Armarc S.R.L. și radierea acesteia din Registrul Comerțului, precum și situația juridică actuală a imobilelor construcții edificate pe terenul în suprafață de 567 mp. înscris în C.F. nr. 9870, nr. top. 3594/1/2/1 și nr. cad. 392/1, se va proceda la radierea dreptului de concesiune asupra terenului din C.F. nr. 9870, înscris la foaia de sarcini C1 a acestuia, constituit în favoarea S.C. Armarc S.R.L., ca urmare a pierderii de către aceasta a calității de concesionar, independent de îndeplinirea obligațiilor de plată stipulate la art. 3 din prezenta hotărâre și instituite în sarcina noilor proprietari.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Administrarea Patrimoniului, Biroul Public Cadastru și Agricultură, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 6. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar       
                                                Contrasemnează pentru legalitate
                                      SECRETARUL GENERAL al municipiului,
                                                                   Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  3 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  3 ex. Biroul Public Cadastru și Agricultură;

  1 ex. Biroul Juridic;

  1 ex. Borugă Marian Florin și soția, Borugă Paula Elena.
16 ex.

B.A. 

